als_Latn dik_Latn tur_Latn
07.05.2010, - E Premte
Korniza e Kurrikulumit diskutohet me arsimtarët e shkollës “Hasan Prishtina”
Përfaqësues të lartë të Ministrisë së Arsimit, Shkencës dhe Teknologjisë kanë marrë pjesë sot në debatin e organizuar me arsimtarët e shkollës fillore "Hasan Prishtina" për Kornizën e Kurrikulumit të Kosovës.
Zëvendësministri i Arsimit, Agim Hyseni shprehu përkushtimin e MASHT-it për reformimin e sistemit arsimor në Kosovë dhe kërkoi nga mësimdhënësit që të vazhdojnë punën e tyre për të mirën e arsimit, duke theksuar se për MASHT-in mësimdhënësit mbeten partnerët kryesorë për zbatimin e reformave në arsim, pra edhe të Kornizës së Kurrikulumit të Kosovës.
Ai, po ashtu i prezantoi ndryshimet kryesore që parashihen në Kornizë, siç janë: heqja e klasës së 13-të, fillimi i mësimit të gjuhës angleze nga klasa e parë, mësimi i integruar, qasja e bazuar në kompetenca dhe ndarja e tri niveleve formale të arsimit në gjashtë shkallë kryesore.
Remzi Salihu, drejtor i Arsimit në Komunën e Prishtinës, shprehu gatishmërinë dhe përkushtimin e komunës që debati mbi Kornizën të shtrihet në të gjitha shkollat e të gjitha niveleve të arsimit parauniversitar dhe kërkoi nga mësimdhënësit që të japin kontributin, komentet dhe sugjerimet e tyre në lidhje me Kornizën.
Armend Tahirsylaj, koordinator i Ekipit Teknik që ka hartuar Kornizën, paraqiti gjashtë kompetencat kryesore, të cilat duhet të zotërohen nga nxënësit në arsimin parauniversitar, si dhe ndryshimet e fushave mësimore, duke theksuar ndryshimin themelor te fusha e shkencave dhe fusha e quajtur "Shoqëria dhe mjedisi", ku në ciklin e mesëm të ulët nga klasa e 6 - 9 do të zbatohet mësimi i integruar.
Sa i përket fazës së zbatimit të Kornizës, Tahirsylaj theksoi se zbatimi do të ndodhë në faza dhe do të fillohet me implementimin e Kornizës, që të bëhen të gjitha përgatitjet që kurrikulumet e reja lëndore të jenë në harmoni me parimet e vëna në Kornizë.
Korniza do të përdoret si bazë që kurrikulumet ekzistuese të rishikohen bashkë me mësimdhënësit gjatë vitit të ardhshëm shkollor që kurrikulumet e reja të jenë realiste dhe që nxënësit të fitojnë përvoja relevante arsimore që i përshtaten zhvillimit psiko-fizik të moshës përkatëse.
Zyrtarët e MASHT theksuan se gjatë periudhës së diskutimit publik të Kornizës së Kurrikulumit të Kosovës deri në fund të qershorit, do të ketë debate intensive me mësimdhënësit dhe partnerët tjerë arsimor.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn